b'\n_START_ARTICLE_\nPoslanska skupina nepovezanih poslancev\n_START_PARAGRAPH_\nPoslanska skupina nepovezanih poslancev je naziv za poslansko skupino, katero sestavljajo poslanci, ki izstopijo iz drugih poslanskih skupin.\n_START_SECTION_\n4. dr\xc5\xbeavni zbor Republike Slovenije\n_START_PARAGRAPH_\nPoslanska skupina je nastala 26. februarja 2007, ko je zaradi nesoglasij v LDS to stranko zapustilo veliko \xc5\xa1tevilo poslancev, med njimi dr. Matej Lahovnik, Majda \xc5\xa0irca, Cveta Zalokar Ora\xc5\xbeem, Pavel Gantar in drugi. 12. oktobra istega leta se je poslanska skupina nepovezanih poslancev preimenovala v poslansko skupino Zares.\n_START_SECTION_\n5. dr\xc5\xbeavni zbor Republike Slovenije\n_START_PARAGRAPH_\nPoslanska skupina je bila ustanovljena 9. novembra 2010; ustanovni \xc4\x8dlani so bili Andrej Magajna, Vili Rezman in Franc \xc5\xbdnidar\xc5\xa1i\xc4\x8d.\n_START_SECTION_\n7. dr\xc5\xbeavni zbor Republike Slovenije\n_START_PARAGRAPH_\nPoslanska skupina je bila ustanovljena leta 2014; njeni \xc4\x8dlani so bili Bojan Dobov\xc5\xa1ek (predsednik), Alenka Bratu\xc5\xa1ek, Mirjam Bon Klajn\xc5\xa1\xc4\x8dek in Franc Laj.'